لاہور(مانیٹرنگ ڈیسک) کیربیئن پریمیئر لیگ نا پلیئر ڈرافٹنگ پورو مس، پاکستان نا سہیل تنویر و آصف علی گچین مسر۔ پنی آ کرکٹ لیگ سی پی ایل نا ہشتمیکو ایڈیشن نا تیاریک پورو مسر، پلیئر ڈرافٹنگ اٹ پاکستان نا سہیل تنویر و آصف علی تون اوار ایلو گوازی گرک تینا تینا ٹیم تا بشخ جوڑ مسر۔ انگلینڈ سیریز نا سوب آن شعیب ملک، وہاب ریاض و شاداب خان ایونٹ اٹ بشخ ہلنگ کپسہ، پنی آ گوازی گر کرس گیل اختئی تا سوب آن 18 اگست آن بنا مروک آ پریمیئر لیگ نا بشخ مفک۔
